32004R0385
L 064/24
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 385/2004 НА КОМИСИЯТА
от 1 март 2004 година
за изменение на Регламент (ЕО) № 2341/2003 относно дерогиране от Регламент (ЕО) № 780/2003 по отношение на тарифна подквота за замразено говеждо и телешко месо, включено в код по КН 0202, и за продуктите, включени в код по КН 0206 29 91
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 1254/1999 на Съвета от 17 май 1999 г. относно общата организация на пазара на говеждо и телешко месо (1), и по-специално член 32, параграф 1, първа алинея от него,
като има предвид, че:
(1)
След като независим орган под нидерландска юрисдикция се произнесе в полза на оператор по повод негова жалба срещу решението на нидерландските власти да не му се издаде одобрение съгласно членове 8 и 9 от Регламент (ЕО) № 780/2003 на Комисията от 7 май 2003 г. относно откриването и управлението на тарифна квота за замразено говеждо и телешко месо, включено в код по КН 0202, и за продуктите, включени в код по КН 0206 29 91, (от 1 юли 2003 г. до 30 юни 2004 г.) (2), и по този начин да се отхвърли заявлението му за издаване на вносна лицензия, подадена през първия период (от 1 до 4 юли 2003 г.) съгласно член 12, параграф 2, първо тире от горепосочения регламент, нидерландските власти бяха задължени да издадат на този оператор одобрение с обратна сила и да му издадат вносна лицензия за 33,34071 тона замразено месо от животни от рода на едрия рогат добитък за този период.
(2)
Предвид гореизложеното е необходимо наличните количества за периода от 3 до 7 май 2004 г. съгласно член 1, параграф 2, буква а), ii) от Регламент (EО) № 2341/2003 на Комисията (3) да се адаптират, така че да се гарантира, че не надвишат цялото налично количество от 34 450 тона за пазарната 2003-2004 година, предвидено в член 12, параграф 2, втора алинея от Регламент (ЕО) № 780/2003.
(3)
Мерките, предвидени в настоящия регламент, са в съответствие със становището на Управителния комитет по говеждо и телешко месо,
ПРИЕ НАСТОЯЩИЯ РЕГЛАМЕНТ:
Член 1
В член 1, параграф 2, буква а) от Регламент (ЕО) № 2341/2003 ii) се заменя със следното:
„ii)
5708,65929 тона за периода от 3 до 7 май 2004 г.;“.
Член 2
Настоящият регламент влиза в сила на третия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 1 март 2004 година.